Diari Oficial de la Generalitat Valenciana


Sumari del DOGV 8951, del 13-11-2020 (2020/9478)

RESOLUCIÓ de 5 de novembre de 2020, de la directora territorial d'Alacant de la Conselleria de Sanitat Universal i Salut Pública, per la qual es delega en els directors i les directores dels centres de salut pública les competències per a decidir la destinació dels productes immobilitzats cautelarment, i per a la intervenció de mitjans materials i personals, davant d'un risc imminent i extraordinari per a la salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8951

Data del DOGV
:   13-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9478


Data del document
:   05-11-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 5 de novembre de 2020, de la directora territorial d'Alacant de la Conselleria de Sanitat Universal i Salut Pública, per la qual es delega en els directors i les directores dels centres de salut pública les competències per a decidir la destinació dels productes immobilitzats cautelarment, i per a la intervenció de mitjans materials i personals, davant d'un risc imminent i extraordinari per a la salut. [2020/9478]  
  
El Reglament (UE) 2017/625, del Parlament Europeu i del Consell, de 15 de març de 2017, relatiu als controls i altres activitats oficials realitzats per a garantir l'aplicació de la legislació sobre aliments i pinsos, i de les normes sobre salut i benestar dels animals, sanitat vegetal i productes fitosanitaris, estableix com a principi a complir per les autoritats competents l'obligatorietat d'establir procediments i/o mecanismes per a garantir l'eficàcia i l'adequació dels controls oficials.  
  
El Decret 44/1992, de 16 de març, del Govern Valencià, pel qual es determinen el procediment, les sancions i la competència sancionadora en relació amb les infraccions sanitàries i d'higiene alimentària, va atribuir als directors territorials de la Conselleria de Sanitat Universal i Salut Pública la competència per a decidir la destinació del producte immobilitzat cautelarment per un inspector o inspectora davant d'un risc imminent i extraordinari per a la salut.  
El Decret 44/1992 va atribuir, també en cas de risc imminent i extraordinari per a la salut, als directors territorials de la Conselleria de Sanitat Universal i Salut Pública la competència per a adoptar altres mesures preventives com ara la intervenció de mitjans materials i personals.  
  
La Llei 4/2015, d'1 d'octubre, de règim jurídic de les administracions públiques, estableix en l'article 9.1 que els òrgans de les diferents Administracions Públiques podran delegar l'exercici de les competències que tinguen atribuïdes en altres òrgans de la mateixa administració, encara que no siguen jeràrquicament dependents.  
Per tot això, i davant de la necessitat de garantir l'eficàcia i adequació dels procediments de control oficial, i, per tant, d'agilitar els tràmits d'aquests procediments, resolc:  
  
Primer  
Delegar en els directors i les directores dels centres de salut pública competents per raó de la matèria i del territori la competència per a decidir la destinació dels productes immobilitzats cautelarment davant d'un risc imminent i extraordinari per a la salut, prevista en l'article 5.2 del Decret 44/1992, de 16 de març, del Govern Valencià, pel qual es determinen el procediment, les sancions i la competència sancionadora en relació amb les infraccions sanitàries i d'higiene alimentària.  
  
  
Segon  
Delegar en els directors i les directores dels centres de salut pública competents per raó de la matèria i del territori la competència per a la intervenció de mitjans materials i personals, davant d'un risc imminent i extraordinari per a la salut, prevista en l'article 5.2 del Decret 44/1992, de 16 de març, del Govern Valencià, pel qual es determinen el procediment, les sancions i la competència sancionadora en relació amb les infraccions sanitàries i d'higiene alimentària.  
  
  
Tercer  
En les resolucions i actes que s'adopten en virtut del que es preveu en la present resolució es farà constar expressament que es dicten fent ús de les facultats delegades i es consideraran, amb caràcter general, dictades per l'òrgan delegant.  
  
Quart  
Les delegacions d'atribucions i funcions aprovades mitjançant aquesta resolució s'entenen sense perjudici de les facultats de l'òrgan delegant per a reclamar el coneixement i resolució de tots els assumptes que estime oportuns, i també podrà revocar la delegació en qualsevol moment, de conformitat amb el que s'estableix en l'article 10 de la Llei 40/2015, d'1 d'octubre, del règim jurídic de les administracions públiques.  
  
Cinqué  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Alacant, 5 de novembre de 2020.- La directora territorial d'Alacant de la Conselleria de Sanitat Universal i Salut Pública: Encarna Llinares Cuesta.